ai4bharat/Pralekha huggingface dataset:
প্রধানমন্ত্রীরদপ্তর
কোভিড-১৯ এর বিরুদ্ধে ব্যবস্থা গ্রহণের জন্য গবেষণা ও টিকাকরণ কর্মসূচির বিষয়ে পর্যালোচনা বৈঠকে পৌরহিত্য করেছেন প্রধানমন্ত্রী
নয়াদিল্লি, ১৫ অক্টোবর, ২০২০
প্রধানমন্ত্রী শ্রী নরেন্দ্র মোদী কোভিড-১৯ মহামারীর বিরুদ্ধে ব্যবস্থা গ্রহণের জন্য গবেষণা ও টিকাকরণ সংক্রান্ত পরিকাঠামোর বিষয়ে একটি পর্যালোচনা বৈঠকে পৌরহিত্য করেছেন। বৈঠকে নমুনা পরীক্ষার প্রযুক্তি, সংক্রমিতদের সনাক্তকরণ, ওষুধ, চিকিৎসা ব্যবস্থা ইত্যাদি বিষয় নিয়ে আলোচনা হয়েছে।
কেন্দ্রীয় স্বাস্থ্য মন্ত্রী ডাঃ হর্ষবর্ধন সহ নীতি আয়োগের স্বাস্থ্য বিভাগীয় সদস্য, মুখ্য বৈজ্ঞানিক উপদেষ্টা, প্রবীণ বিজ্ঞানী ও পদস্থ আধিকারিকরা বৈঠকে যোগ দেন।
কোভিড-১৯ মহামারীর মধ্যে উদ্ভূত পরিস্থিতিতেও ভারতীয় টিকা উদ্ভাবন সংক্রান্ত উদ্যোগ এবং যাঁরা টিকা তৈরির কাজে যুক্ত আছেন, তাঁদের সকলের উদ্যোগকে প্রধানমন্ত্রী প্রশংসা করেছেন। তিনি এইসব উদ্যোগে সরকারের তরফে সবরকম সহযোগিতার অঙ্গীকার করেছেন।
প্রধানমন্ত্রী বলেছেন, পরিচালনগত সংস্কার অত্যন্ত গুরুত্বপূর্ণ ইতিবাচক একটি পদ্ধতি। প্রতিটি ক্ষেত্রের বিশেষজ্ঞদের এবং যাঁরা গবেষণার কাজে নতুনভাবে উঠে আসছেন, তাঁদের প্রত্যেককে যথাযথভাবে কাজে লাগাতে হবে।
প্রধানমন্ত্রী টিকা বন্টন ও টিকাকরণের বিষয়ে স্বাস্থ্য মন্ত্রকের সর্বাঙ্গীণ উদ্যোগের বিষয়ে পর্যালোচনা করেছেন। প্রয়োজনীয় সংখ্যক টিকা সংগ্রহ, সেগুলি সংরক্ষণের প্রযুক্তি, ভয়েলগুলিকে ভর্তি করে বন্টনের ব্যবস্থা এবং যথাযথভাবে নির্দিষ্ট জায়গায় পাঠানো নিশ্চিত করার মতো বিষয়গুলি নিয়ে বৈঠকে আলোচনা হয়েছে।
সেরো সার্ভে এবং নমুনা পরীক্ষার পরিমাণ বাড়ানোর জন্য প্রধানমন্ত্রী নির্দেশ দিয়েছেন। তিনি বলেছেন, নিয়মিত নমুনা পরীক্ষা করা, দ্রুত তার ফল প্রকাশ করা এবং সম্পূর্ণ প্রক্রিয়াটি যাতে স্বল্প মূল্যে করা যায়, সেদিকে নজর রাখতে হবে।
প্রধানমন্ত্রী প্রচলিত ওষুধের মাধ্যমে চিকিৎসার প্রয়োজনীয়তার ওপর জোর দিয়েছেন। এক্ষেত্রে বিজ্ঞানসম্মত পরীক্ষা-নিরীক্ষা বজায় রাখতে হবে। সঙ্কটের এই সময়ে প্রমাণ-ভিত্তিক গবেষণা ও বিশ্বাসযোগ্য সমাধানের যে উদ্যোগ আয়ুষ মন্ত্রক নিয়েছে - শ্রী মোদী তারও প্রশংসা করেছেন।
তিনি আবারও বলেছেন, স্বল্প মূল্যে নমুনা পরীক্ষার সহজ উপাদান উদ্ভাবন, টিকা ও ওষুধ আবিষ্কারের দিকে ভারতকে গুরুত্ব দিতে হবে। এর সুফল শুধু দেশের মধ্যেই সীমাবদ্ধ থাকবে না, সারা পৃথিবী এর থেকে উপকৃত হবে।
এই মহামারীর বিরুদ্ধে কঠোর নজরদারি এবং প্রয়োজনীয় প্রস্তুতি রাখার বিষয়েও প্রধানমন্ত্রী সকলের প্রতি আহ্বান জানিয়েছেন।
CG/CB/SB
(
প্রধানমন্ত্রীরদপ্তর
কার্গিল বিজয় দিবস উপলক্ষ্যে সশস্ত্র বাহিনীকে প্রধানমন্ত্রীর শ্রদ্ধার্ঘ
নতুনদিল্লি, ২৬শে জুলাই, ২০২০
প্রধানমন্ত্রী শ্রী নরেন্দ্র মোদী কার্গিল বিজয় দিবস উপলক্ষ্যে সশস্ত্র বাহিনীর প্রতি শ্রদ্ধা নিবেদন করেছেন।
এক বার্তায় প্রধানমন্ত্রী বলেছেন, ”আমাদের সশস্ত্র বাহিনীর জওয়ানরা ১৯৯৯ সালে অবিচলভাবে আমাদের দেশকে রক্ষা করেছিলেন, তাঁদের সাহস ও সঙ্কল্পকে কার্গিল বিজয় দিবসে স্মরণ করছি। তাঁদের শৌর্য প্রজন্মের পর প্রজন্মকে অনুপ্রাণিত করবে।“
(CG/CB
আবাসনএবংশহরাঞ্চলেরদারিদ্র্যদূরীকরণমন্ত্রক
ভৌগলিক তথ্য ব্যবস্থা  ড্যাশবোর্ড ব্যবহার করে আগ্রা স্মার্টসিটিতে কোভিড-19 সংক্রমণের হট-স্পটগুলির ওপর নজরদারি চালানো হচ্ছে
নতুন দিল্লি, ৩০ এপ্রিল, ২০২০
আগ্রা স্মার্টসিটিতে একটি ভৌগলিক তথ্য ব্যবস্থাড্যাশবোর্ড তৈরি করা হয়েছে। এর মাধ্যমে করোনা সংক্রমিত হট স্পট, হিট ম্যাপ, কতজন মানুষের শরীরে সংক্রমণ পসিটিভ,কতজন সেরে উঠেছেন ইত্যাদি সহজেই নির্ণয় করা যাচ্ছে। প্রতিদিন এই নির্দিষ্ট ড্যাশবোর্ড টি আপডেট করা হচ্ছে। সাধারন মানুষ http://covid.sgligs.com/agra তে ক্লিক করলে প্রতি নিয়ত যাবতীয় তথ্য পেতে পারেন।
সম্পূর্ণ দেশীয় প্রযুক্তিতে নির্মিত এই ড্যাশবোর্ডের মাধ্যমে ভৌগলিক তথ্য ব্যবস্থা, ছবির প্রক্রিয়াকরণ এবং ভৌগলিক অবস্থানের বিশ্লষণ প্রভৃতি সহজেই করা সম্ভব। কম্পিউটারের মাধ্যমে সব তথ্য গুলি একত্রিত করারও ব্যবস্থা রয়েছে এই ড্যাসবোর্ডে। এর দরুন একই সঙ্গে একাধিক ক্ষেত্র যেমন কৃষিক্ষেত্র, প্রতিরক্ষা, বনাঞ্চল, বিপর্যয় মোকাবিলা, জমির তথ্য, খনি, শক্তি, স্মার্টসিটি, নগরোন্নয়ন, উপযোগিতা এবং অঞ্চল ভিত্তিক পরিষেবার জন্য সমাধান সূত্র দিতে সক্ষম।
বর্তমানে কোভিড-19 সংক্রমণ সংক্রান্ত যাবতীয় তথ্য, যেমন, শহরের কোন অংশটি সবচেয়ে সংক্রমণ প্রবণ, জোন ধরে ধরে প্রতিদিন তার বিশ্লেষণ করা বা সংক্রমণ মুক্ত হচ্ছেন কতো মানুষ তার ওপরে এই ড্যাশবোর্ডের মাধ্যমে নজর রাখা হচ্ছে।
(CG/PPM
আয়ুষ
হোমিওপরিবার – সর্বজন স্বাস্থ্য, এক স্বাস্থ্য, এক পরিবার – এই বিষয়কে সামনে রেখে বিশ্ব হোমিওপ্যাথি দিবস উদযাপিত
নয়াদিল্লি, ১০ এপ্রিল, ২০২৩
বিশ্ব হোমিওপ্যাথি দিবস উপলক্ষে নতুন দিল্লিতে আজ আয়ুষ মন্ত্রকের অধীন সেন্ট্রাল কাউন্সিল ফর রিসার্চ ইন হোমিওপ্যাথি একদিনের এক বৈজ্ঞানিক সম্মেলন আয়োজন করে। বিষয় ছিল – ‘হোমিওপরিবার – সর্বজন স্বাস্থ্য, এক স্বাস্থ্য, এক পরিবার’। এই সম্মেলনের মূল লক্ষ্য হল সমগ্র পরিবারের কাছে হোমিওপ্যাথি চিকিৎসাকে প্রথম পছন্দ হিসেবে জনপ্রিয় করে তোলা ও সেইসঙ্গে হোমিওপ্যাথি চিকিৎসকদের দক্ষতা বৃদ্ধি।
অনুষ্ঠানে মুখ্য অতিথির ভাষণে উপ-রাষ্ট্রপতি শ্রী জগদীপ ধনকর বলেন, স্বাস্থ্য পরিষেবার ক্ষেত্রে একটি সর্বাত্মক ও সুসংহত ব্যবস্থার দরকার। তিনি বলেন যে তাঁর বিশ্বাস এ জাতীয় সম্মেলন ভারতীয় পরিবারগুলির কাছে হোমিওপ্যাথি চিকিৎসাকে জনপ্রিয় করে তুলবে। হোমিওপ্যাথি চিকিৎসার সঙ্গে প্রকৃতির সংযোগ রয়েছে এবং দেশের দ্বিতীয় বৃহত্তম চিকিৎসা পরিষেবা হল এই চিকিৎসা পদ্ধতি বলে উপ-রাষ্ট্রপতি মতপ্রকাশ করেন। তিনি বলেন যে কোভিড অতিমারীর সময় হোমিওপ্যাথি চিকিৎসা পদ্ধতি গুরুত্বপূর্ণ ভূমিকা পালন করে।
এই উপলক্ষে কেন্দ্রীয় আয়ুষ, বন্দর, জাহাজ ও জলপথ মন্ত্রী শ্রী সর্বানন্দ সোনোয়াল, আয়ুষ মন্ত্রক আয়ুষ চিকিৎসা পদ্ধতিকে জনপ্রিয় করে তুলতে নানাবিধ উদ্যোগ নিচ্ছে বলে জানান।এজন্য গবেষণার ওপর বিশেষ দেওয়া হচ্ছে। আয়ুষ মন্ত্রক স্বাস্থ্য পরিষেবা ক্ষেত্রে বাজেট বরাদ্দও বৃদ্ধি করেছে বলে তিনি জানান।
কেন্দ্রীয় আয়ুষ এবং মহিলা ও শিশু বিকাশ প্রতিমন্ত্রী ডঃ মুঞ্জপারা মহেন্দ্রভাই বলেন যে শুরুতেই রোগের শনাক্তকরণ জরুরি এবং রোগের হাত থেকে রক্ষা পেতে প্রতিরোধমূলক ব্যবস্থার প্রতি যত্নশীল হওয়া উচিত।
সিসিআরএইচ এবং কেরল সরকারের হোমিওপ্যাথি দপ্তরের মধ্যে কোভিড অতিমারীর সময় ব্যবহৃত হোমিওপ্যাথি ওষুধ ‘আর্সেনিকাম অ্যালবাম’-এর কার্যকারিতা সংক্রান্ত পরীক্ষানিরীক্ষার জন্য একটি চুক্তি স্বাক্ষরিত হয়।
অনুষ্ঠানে উপ-রাষ্ট্রপতি শ্রী জগদীপ ধনকর সিসিআরএইচ-এর নানা প্রকাশনার আনুষ্ঠানিক প্রকাশ করেন। দুটি তথ্যচিত্র প্রকাশ এবং একটি ওয়েব পোর্টাল - ‘CCRH e-library Consortium’-এর আনুষ্ঠানিক সূচনাও করেন শ্রী ধনকর।
PG/AB/DM/
(Visitor Counter : 72
বৈদ্যুতিন ও তথ্যপ্রযুক্তি মন্ত্রক
আজাদি কা ডিজিটাল মহোৎসব
“ন্যাশনাল প্রোগ্রাম ফর গভর্নমেন্ট স্কুল : রেসপন্সেবল এআই ফর ইয়ুথ’ কর্মসূচির আওতায় তথ্য প্রযুক্তি মন্ত্রী শ্রী অশ্বিনী বৈষ্ণব ২০টি কৃত্রিম মেধা সংক্রান্ত প্রকল্পকে পুরস্কৃত করেছেন
নয়াদিল্লি, ০২ ডিসেম্বর, ২০২১
২৯শে নভেম্বর থেকে ৫ই ডিসেম্বর পর্যন্ত আজাদি কাম ডিজিটাল মহোৎসব সপ্তাহ উদযাপিত হচ্ছে। এই উৎসবে রাষ্ট্রীয় বিদ্যালয়গুলি জাতীয় কর্মসূচির আওতায় কৃত্রিম মেধা ব্যবহার করে বিভিন্ন সামাজিক ও আর্থিক সমস্যার সমাধান সংক্রান্ত একটি প্রতিযোগিতায় কেন্দ্রীয় তথ্য প্রযুক্তি মন্ত্রী শ্রী অশ্বিনী বৈষ্ণব ২০টি প্রকল্পকে পুরস্কৃত করেছেন। অনুষ্ঠানে বিএসএফ হাইটেক আন্ডারটেকিং ফর ম্যাক্সিমাইজিং ইনোভেশন বা ভূমি প্রকল্পের আওতায় তিনি বিভিন্ন স্টার্টআপ সংস্থাকে পুরস্কৃত করেন। সীমান্ত রক্ষী বাহিনী  যে সমস্ত সমস্যার সম্মুখীণ হয়, সেগুলি শনাক্ত করে সফলভাবে তার সমাধান খুঁজে বার করা হয়েছে।
যে ২০টি প্রকল্প পুরস্কৃত হয়েছে তার মধ্যে উত্তরাখন্ডের রুদ্রপ্রয়াগের ফাটা গভর্নমেন্ট ইন্টার কলেজের মণীষা রমলার মেডিসিনাল লিফ মোবাইল অ্যাপ বিশেষ প্রশংসিত হয়েছে। এই অ্যাপে বিভিন্ন ঔষধি গাছের পাতা সম্পর্কে অবহিত করা হয়েছে। অরুণাচল প্রদেশের আর্য ট্যাঙ্গিং সড়ক দুর্ঘটনার সম্ভাবনা কমাতে কৃত্রিম মেধার সাহায্যে একটি ব্যবস্থাপনা গড়ে তুলেছে। এছাড়াও, জমির ফসলকে পশুপাখিদের হাত থেকে রক্ষা করার জন্য রাজস্থানের ইন্দ্রপুরার মোহিত টেলর এবং সোনিয়া মিশ্রর কৃত্রিম মেধা-ভিত্তিক প্রকল্পটি প্রশংসা পেয়েছে।
ভূমি প্রকল্পের প্রশংসা করে বৈদ্যুতিন ও তথ্য প্রযুক্তি মন্ত্রকের শ্রী অজয় সহনেয় বলেন, ভারতের সর্বত্র অনেক প্রতিভা লুকিয়ে আছে। আমাদের সেই প্রতিভাগুলিকে কাজে লাগাতে হবে। এইভাবে সরকারি সম্পদ ব্যবহার করে আমরা সব সমস্যার সমাধান করবো
CG/CB/SB
(Visitor Counter : 101
প্রধানমন্ত্রীরদপ্তর
যারা জরুরী অবস্থাকে প্রতিহত করেছেন এবং গণতান্ত্রিক ভাবনাকে শক্তিশালী করার জন্য সক্রিয় ছিলেন, তাঁদের প্রতি প্রধানমন্ত্রীর শ্রদ্ধার্ঘ্য
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী বলেছেন, আমাদের সাংবিধানিক মূল্যবোধের সম্পূর্ণ বিপরীতে গণতন্ত্রের অন্ধকার দিনগুলি ছিল।
তিনি জরুরী অবস্থা জারির বার্ষিকীতে সেই সময়কালের প্রসঙ্গে এক ট্যুইট বার্তায় বলেছেন:
(“যে সব সাহসী মানুষ জরুরী অবস্থাকে প্রতিহত করেছিলেন এবং আমাদের গণতান্ত্রিক ভাবনাকে শক্তিশালী করতে সক্রিয় ছিলেন, তাঁদের সকলের উদ্দেশে আমি শ্রদ্ধা নিবেদন করছি। আমাদের ইতিহাসে #DarkDaysOfEmergency-র সবসময়ই উল্লেখ থাকবে, যা আসলে আমাদের সাংবিধানিক মূল্যবোধের বিপরীত। ”
CG/CB/SFS
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের ১০ হাজার মিটার হাঁটায় ব্রোঞ্জ পদক জয়ী সন্দীপ কুমার’কে প্রধানমন্ত্রীর অভিনন্দন
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ১০ হাজার মিটার হাঁটায় ব্রোঞ্জ পদক জয়ী সন্দীপ কুমার’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “বার্মিংহাম কমনওয়েলথ ক্রীড়া প্রতিযোগিতায় ওয়াকিং ইভেন্টে খেলোয়াড়রা ভালো ফল করছেন, দেখে ভালো লাগছে। ১০ হাজার মিটার ইভেন্টে ব্রোঞ্জ পদক জেতায় সন্দীপ কুমারকে অভিনন্দন। ভবিষ্যতে তাঁর আরও সাফল্য কামনা করি। #Cheer4India"।
PG/CB/SB
(
ভূ-বিজ্ঞানমন্ত্রক
আগামী ১৭ই জুলাই আংশিক চন্দ্র গ্রহণ
নয়াদিল্লি, ১২ জুলাই, ২০১৯
আগামী ১৭ই জুলাই আংশিক চন্দ্র গ্রহণ হবে এবং ভারত থেকে তা দেখা যাবে। আংশিক চন্দ্র গ্রহণ শুরু হবে ভারতীয় সময় রাত ১-৩১ মিনিটে। পৃথিবীর ছায়া ক্রমশ গ্রাস করবে চন্দ্রকে এবং সর্বাধিক আংশিক চন্দ্র গ্রহণ হবে ভারতীয় সময়ে রাত ৩-০১ মিনিটে, যখন পৃথিবীর ছায়া ঢেকে ফেলবে অর্ধাংশেরও বেশি চাঁদকে। এই আংশিক চন্দ্র গ্রহণ শেষ হবে ভারতীয় সময় ভোর ৪-৩০ মিনিটে।
অরুণাচল প্রদেশের উত্তর-পূর্ব দিকে এই আংশিক চন্দ্র গ্রহণ দেখা না গেলেও ভারতের অন্যান্য জায়গা থেকে এই গ্রহণ প্রথম থেকে শেষ পর্যন্ত দেখা যাবে।
এছাড়া, অস্ট্রেলিয়া, এশিয়া, আফ্রিকা, ইউরোপ এবং দক্ষিণ আমেরিকার সর্বত্র এই আংশিক চন্দ্র গ্রহণ দেখা যাবে। গ্রহণ চলবে ২ ঘন্টা ৫৯ মিনিট ধরে।
CG/SSS/DM
(Visitor Counter : 126
অর্থমন্ত্রক
সরকারি ব্যাঙ্কগুলির আর্থিক পরিস্থিতির মানোন্নয়নে একাধিক উদ্যোগ
নয়াদিল্লি, ২৬ জুন ২০১৯
কেন্দ্রীয় সরকার বিগত চারটি অর্থবর্ষে রাষ্ট্রায়ত্ত ব্যাঙ্কগুলির আর্থিক পরিস্থিতি আরও মজবুত করতে একাধিক সুসংবদ্ধ পদক্ষেপ গ্রহণ করেছে। ব্যাঙ্কগুলির অনুৎপাদক সম্পদের উদ্ধার, এ সংক্রান্ত সমস্যার সমাধান তথা কার্যকর আইনি প্রক্রিয়া গ্রহণ, ব্যাঙ্কগুলিকে পুনর্মূলধন যোগান দেওয়া এবং ব্যাঙ্কিং ক্ষেত্রের সংস্কারসাধনের মতো পদক্ষেপ রয়েছে। পুনর্মূলধন যোগান উদ্যোগের আওতায় বিগত তিনটি অর্থবর্ষে রাষ্ট্রায়ত্ত ব্যাঙ্কগুলিকে ২ লক্ষ ৮৭ হাজার কোটি টাকা যোগান দেওয়া হয়েছে। এর মধ্যে কেন্দ্রীয় সরকার দিয়েছে ২ লক্ষ ২০ হাজার কোটি টাকা এবং অবশিষ্ট ৬৬ লক্ষ কোটি টাকার সংস্থান ব্যাঙ্কগুলি নিজেরাই করেছে। পুনর্মূলধন যোগানের পাশাপাশি, ব্যাঙ্কগুলির সার্বিক পরিস্থিতির মানোন্নয়নে ঋণ পরিশোধে অক্ষমতা ও দেউলিয়াবিধি বলবৎ করা হয়েছে। ফেরার অর্থনৈতিক অপরাধী আইন, ২০১৮ লাগু করা হয়েছে, যাতে এ ধরণের অপরাধীদের সম্পত্তি বাজেয়াপ্ত করা যায়। প্রতিটি রাষ্ট্রায়ত্ত ব্যাঙ্ক প্রধানদের লুকআউট সার্কুলার জারি করার ক্ষেত্রে অধিকার দেওয়া হয়েছে। এছাড়াও, সমগ্র অডিট বা হিসাব-নিকেশ ব্যবস্থার গুণমান ও মাপকাঠি নির্ধারণের জন্য নিরপেক্ষ একটি নিয়ন্ত্রক সংস্থা হিসাবে ন্যাশনাল ফিনান্সিয়াল রিপোর্টিং অথরিটি গঠন করা হয়েছে।
রাজ্যসভায় এক প্রশ্নের লিখিত জবাবে মঙ্গলবার এই তথ্য জানিয়েছেন কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন। তিনি আরও জানান, রাষ্ট্রায়ত্ত ব্যাঙ্কগুলির পরিশোধযোগ্য অর্থ পুনরুদ্ধারে সরকার যে সমস্ত কার্যকর পদক্ষেপ নিয়েছে, তার ফলস্বরূপ বিগত চার বছরে ৩ লক্ষ ৫৯ হাজার কোটি টাকা উদ্ধার হয়েছে। কেবল ২০১৮-১৯ অর্থবর্ষেই রেকর্ড পরিমাণ ১ লক্ষ ২৩ হাজার কোটি টাকা উদ্ধার করা গেছে। ব্যাঙ্কগুলির অনুৎপাদক সম্পদ হ্রাস করার ক্ষেত্রেও বার্ষিক ভিত্তিতে ৪৫ শতাংশ হারে হ্রাস পাবার ইঙ্গিত মিলেছে। ২০১৮’র মার্চে অনুৎপাদক সম্পদের পরিমাণ ৮ লক্ষ ৯৬ হাজার কোটি টাকা থেকে ৮৯ হাজার ১৮৯ কোটি টাকা কমে ২০১৯ – এর মার্চে ৮ লক্ষ ৬ হাজার কোটি টাকায় পৌঁছেছে। এমনকি, ব্যাঙ্কগুলিকে পুনর্মূলধন যোগানোর ফলে ঋণ সহায়তার পরিমাণ ২০১৬-১৭ অর্থবর্ষে ০.৭৮ শতাংশ থেকে ক্রমান্বয়ে বেড়ে ২০১৮-১৯ অর্থবর্ষে ৭.৫১ শতাংশে পৌঁছেছে।
CG/BD/SB
(Visitor Counter : 89
প্রধানমন্ত্রীরদপ্তর
তামিলনাড়ুর বাস দুর্ঘটনায় প্রাণহানির খবরে প্রধানমন্ত্রীর শোকপ্রকাশ
নতুন দিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী তামিলনাড়ুর নীলগিরি জেলায় বাস দুর্ঘটনায় প্রাণহানির খবরে শোকপ্রকাশ করেছেন। স্বজনহারা পরিবারগুলিকে তিনি সমবেদনা জানান।
শ্রী মোদী পিএমএনআরএফ থেকে নিহতদের নিকটজনকে এককালীন ২ লক্ষ টাকা এবং আহতদের ৫০ হাজার টাকা আর্থিক সাহায্য দেওয়ার কথা ঘোষণা করেছেন।
এক্স পোস্টের এক বার্তায় প্রধানমন্ত্রীর দপ্তর থেকে জানানো হয়েছে;
"তামিলনাড়ুর নীলগিরি জেলায় কুনুরের কাছে বাস দুর্ঘটনার খবরে আমি মর্মাহত। স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি। পিএমএনআরএফ থেকে নিহতদের নিকটজনকে এককালীন ২ লক্ষ টাকা এবং আহতদের ৫০ হাজার টাকা আর্থিক সাহায্য দেওয়া হবে : প্রধানমন্ত্রী @narendramodi"
(PG/CB/AS
বিজ্ঞানওপ্রযুক্তিমন্ত্রক
কেন্দ্রীয় বিজ্ঞান ও প্রযুক্তি মন্ত্রী ডক্টর জিতেন্দ্র সিং বলেছেন তরুণ প্রতিভাকে সুপরামর্শ দেওয়া ভারতের ক্ষেত্রে সেরা বিনিয়োগ @২০৪৭
২৫ বছর বয়সী তরুণ বিজ্ঞানীদের আগামী ২৫ বছরের রোডম্যাপে গুরুত্বপূর্ণ ভূমিকা পালন করতে হবে যখন ভারত স্বাধীনতার শতবর্ষ উদযাপন করবে
জাতীয় বিজ্ঞান দিবসে ডক্টর জিতেন্দ্র সিং বিজ্ঞান সঞ্চার পুরস্কার প্রদান করেছেন
নতুন দিল্লি, ২৮ ফেব্রুয়ারি, ২০২২
কেন্দ্রীয় বিজ্ঞান ও প্রযুক্তি মন্ত্রী জিতেন্দ্র সিং বলেছেন, তরুণ প্রতিভাকে সুপরামর্শ দেওয়া ভারতের ক্ষেত্রে আগামী ২৫ বছরের সেরা বিনিয়োগ। তিনি বলেছেন, ২৫ বছর বয়সী তরুণ বিজ্ঞানীদের আগামী ২৫ বছরের রোডম্যাপে গুরুত্বপূর্ণ ভূমিকা পালন করতে হবে যখন ভারত স্বাধীনতার শতবর্ষ উদযাপন করবে।
ডক্টর জিতেন্দ্র সিং আজ জাতীয় বিজ্ঞান দিবসে জাতীয় বিজ্ঞান সপ্তাহের সমাপ্তি অনুষ্ঠানে ভাষণ দিচ্ছিলেন। এবারে জাতীয় বিজ্ঞান দিবস "বিজ্ঞান সর্বত্র পুজ্যতে" হিসেবে চিহ্নিত করা হয়েছে।
কেন্দ্রীয় মন্ত্রী তাঁর ভাষণে বলেন যে, একসপ্তাহের এই "বিজ্ঞান সর্বত্র পুজ্যতে" উদযাপনের উদ্দেশ্য হলো বিজ্ঞানকে উদযাপন করা এবং উপাসনা করা। তিনি বলেন, 'আমাদের কাছে যা ছিল না তা আমরা কীভাবে তৈরি করি তাক আত্ম দর্শন এবং দেখার একটা সুযোগ সৃষ্টি করেছে। বিজ্ঞান এবং বৈজ্ঞানিক চিন্তা ধারাকে সাধারণ মানুষের কাছে নিতে হবে যেখানে তাঁরা উপকৃত হতে পারেন।'
কেন্দ্রীয় মন্ত্রী জাতীয় বিজ্ঞান দিবসে বিজ্ঞানীদের প্রতি প্রধানমন্ত্রী শ্রী নরেন্দ্র মোদীর শুভেচ্ছাবার্তাকে উল্লেখ করে বলেন যে,"সকল বিজ্ঞানী এবং বিজ্ঞান অনুরাগীদের জাতীয় বিজ্ঞান দিবসের শুভেচ্ছা। আসুন আমাদের সম্মিলিত বৈজ্ঞানিক দায়িত্ব পালনের মধ্যে দিয়ে আমাদের প্রতিশ্রুতি পুনর্ব্যক্ত করি যে, মানুষের উন্নতির জন্যই বিজ্ঞান।"
ডক্টর সিং আরও উল্লেখ করেন যে, বিজ্ঞান সর্বত্র পুজ্যতে। এটি দেশব্যাপী একটি কর্মসূচি। যা গত ২২শে ফেব্রুয়ারি দিল্লি শহর দেশের ৭৫ টি সানে শুরু করা হয়। এই কর্মসূচী ব্যাপক প্রশংসিত হয়েছে। জাতীয় বিজ্ঞান দিবস হল সংগ্রাম ও ত্যাগের প্রতিফলন করার একটি উদ্যোগ। যা আধুনিক বিজ্ঞানের উত্থানের দিকে পরিচালিত হয়। এর পাশাপাশি, আগামী ২৫ বছরের জন্য অর্থাৎ ২০৪৭ সালের দিকে নিয়ে যাওয়ার পথ গুলি প্রশস্ত করে। দেশের স্বাধীনতার ৭৫ বছর উপলক্ষে এই সপ্তাহব্যাপী অনুষ্ঠানের আয়োজন করা হয়েছিল।
তিনি বলেন, আমরা যেমন স্বাধীনতা সংগ্রামীদের সাথে ভারতের স্বাধীনতার ৭৫ বছর আজাদী কা অমৃত মহোৎসব উদযাপন করছি, তেমনি আমরা মহেন্দ্রলাল সরকার, জগদীশচন্দ্র বসু এবং প্রফুল্ল চন্দ্র রায়ের মতো স্মরণীয় ভারতীয় বিজ্ঞানীদের অবদানকে স্মরণ করতে চাই। কেন্দ্রীয় মন্ত্রী উল্লেখ করেন যে, ভারত আজ প্রধানমন্ত্রী শ্রী মোদীর অধীনে মহাকাশ, পারমাণবিক শক্তি, অচিরাচরিত শক্তি, ন্যানোপ্রযুক্তি, কৃষি, ডিজিটাল ক্ষেত্র এবং তথ্যপ্রযুক্তি ক্ষেত্রে দ্রুত এবং রূপান্তরমূলক পরিবর্তন নিয়ে গর্ব অনুভব করতে পারে।
ভারত সারা বিশ্বের কয়েকটি দেশের মধ্যে অন্যতম যারা তাদের সংবিধানে বিজ্ঞানের কথা বিশেষভাবে উল্লেখ করে।
ডক্টর জিতেন্দ্র সিং এদিন জাতীয় বিজ্ঞান দিবস উপলক্ষে বিজ্ঞান সঞ্চার পুরস্কার প্রদান করেন। প্রতিবছর ২৮ শে ফেব্রুয়ারি স্যার সিভি রমনের 'রমন এফেক্ট' বা 'রমন প্রভাব' আবিষ্কারের স্মরণে জাতীয় বিজ্ঞান দিবস উদযাপন করা হয়। যে আবিষ্কারের জন্য তিনি ১৯৩০ সালে নোবেল পুরস্কার অর্জন করেন। এদিনই প্রতিষ্ঠিত হয় বিজ্ঞান ও প্রযুক্তি বিভাগ। বিজ্ঞানকে জনপ্রিয়করণের উদ্দেশ্যে ১৯৮৭ সাল থেকে বিজ্ঞান সঞ্চার পুরস্কার প্রদান করার হয়ে আসছে। পুরস্কারের মধ্যে রয়েছে একটি স্মারক, শংসাপত্র এবং পুরস্কারের অর্থ।
কেন্দ্রীয় মন্ত্রী এদিন তিনটি বই প্রকাশ করেন।
CG/ SB
(Visitor Counter : 165
আদিবাসীবিষয়কমন্ত্রক
কোভিড মহামারীর বিরুদ্ধে যথাযথ ব্যবস্থা নিতে আন্দামান ও নিকোবর প্রশাসন পিভিটিজি-এর বিষয়ে সদা সতর্ক
নয়াদিল্লি, ২৯ আগস্ট, ২০২০
আন্দামান ও নিকোবর প্রশাসন জানিয়েছে, ‘বিশেষত ঝুঁকিপূর্ণ উপজাতি গোষ্ঠী’ -র সদস্যদের প্রতি তারা সদা সতর্ক রয়েছে। কেন্দ্রীয় উপজাতি বিষয়ক মন্ত্রককে পাঠানো এক প্রতিবেদনে দ্বীপ প্রশাসনের তরফ থেকে জানানো হয়েছে মার্চ মাসের মাঝামাঝি সময় থেকেই – অর্থাৎ, যখন দ্বীপপুঞ্জে কোভিড সংক্রমণের কোন ঘটনা ঘটেনি, তখন থেকেই তারা বিভিন্ন পদক্ষেপ গ্রহণ করেছে। আন্দামান ও নিকোবর দ্বীপপুঞ্জে ছয়টি প্রজ্ঞাপিত তপশিলি উপজাতি গোষ্ঠী রয়েছে। নিকোবরিজ ছাড়া, গ্রেট আন্দামানিজ, জারোয়া, সেন্টিনেলিজ, ওঙ্গি এবং শোম্পেনরা পিভিটিজি গোষ্ঠীভুক্ত।
কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা এক ট্যুইট বার্তায় জানিয়েছেন, সুসংহত উপজাতি উন্নয়ন কর্তৃপক্ষ এবং তাঁর মন্ত্রক এই বিষয়টি নিয়ে দ্বীপভূমির প্রশাসনের সঙ্গে নিয়মিত যোগাযোগ রেখে চলেছে।
আন্দামান আদিম জনজাতি বিকাশ সমিতি পুরো পরিস্থিতি নজরে রাখছে। নিকোবর জেলার ডেপুটি কমিশনার সুসংহত উপজাতি উন্নয়ন কর্তৃপক্ষের মাধ্যমে নিকোবরিজ উপজাতিদের খেয়াল রাখছেন। কর্তৃপক্ষ এর আগে আন্দামানিজ এবং জারোয়াদের যথাক্রমে স্ট্রেট দ্বীপ ও পশ্চিম উপকূলে জারোয়া রিজার্ভে পাঠিয়েছে। ওই অঞ্চলে বহিরাগতদের প্রবেশ নিষিদ্ধ। উপজাতি গোষ্ঠীভুক্ত মানুষদের দূর থেকে ফেসমাস্ক এবং গ্লাভস দেওয়া হয়েছে। তাঁদের ছবি এবং ভিডিও-র মাধ্যমে প্রতিরোধমূলক ব্যবস্থা সম্পর্কে জানানো হয়েছে। আন্দামান আদিম জনজাতি বিকাশ সমিতির সদস্যরা এবং সরকারি আধিকারিকরা - যাঁরা উপজাতি অঞ্চলে কাজকর্ম করছেন, তাঁদের সংশ্লিষ্ট এলাকার বাইরে বেরোতে নিষেধ করা হয়েছে। যদিও গ্রেট আন্দামানিজদের স্ট্রেট দ্বীপে পাঠানো হয়েছে, কিন্তু তাঁদের অনেকেই সরকারি চাকুরি করেন। এঁদের বেশিরভাগই পোর্ট ব্লেয়ার শহরে থাকেন। এঁদের স্ট্রেট দ্বীপে যাওয়ার ক্ষেত্রে বিশেষভাবে সতর্কতামূলক ব্যবস্থা মেনে চলতে পরামর্শ দেওয়া হয়েছে।
কোভিড-১৯-এর নমুনা পরীক্ষার সময় দেখা গেছে, কয়েকজন আন্দামানিজ উপজাতির মানুষের সংক্রমণ ধরা পড়েছে। এঁদের মধ্যে তিনজন সুস্থ হয়েছেন। বাকিদের পোর্ট ব্লেয়ার জি বি পন্থ হাসপাতালে চিকিৎসা চলছে। কেউ কেউ হোম আইসোলেনশনেও রয়েছেন। দুগং খাড়িতে ওঙ্গি উপজাতির মানুষেরা থাকেন। তাঁদের নমুনা পরীক্ষা করে দেখা গেছে, কারোর কোভিড সংক্রমণ হয়নি। জারোয়া উপজাতিদের মধ্যে শীঘ্রই নমুনা পরীক্ষার সিদ্ধান্ত নেওয়া হয়েছে। এইভাবে এইসব বিপন্ন জনজাতির মানুষদের রক্ষা করতে প্রশাসন তৎপর।
এই বিষয়ে বিস্তারিত জানতে নীচের লিঙ্কে ক্লিক করুনঃ-
CG/CB/DM
(Visitor Counter : 171
তথ্যওসম্প্রচারমন্ত্রক
৫১তম ভারত আন্তর্জাতিক চলচ্চিত্র উৎসবে  আন্তর্জাতিক প্রতিযোগিতা বিভাগে চলচ্চিত্রের নাম ঘোষিত
নতুন দিল্লি, ৭ই জানুয়ারী, ২০২১
৫১তম ভারত আন্তর্জাতিক চলচ্চিত্র উৎসবের  পক্ষ থেকে আন্তর্জাতিক প্রতিযোগিতা বিভাগে চলচ্চিত্রের নাম ঘোষণা করা হয়েছে। এই বিভাগে পূর্ণ দোরঘের কল্পকাহিনীমূলক সেরা ছবিগুলির মধ্যে প্রতিযোগিতা হবে। বিশ্বের বিভিন্ন দেশ থেকে কল্পকাহিনীমূলক চলচ্চিত্রগুলিকে বাছাই করা হয়েছে। এই চলচ্চিত্র উৎসবের আন্তর্জাতিক বিভাগের প্রতিযোগিতা একটি গুরুত্বপূর্ণ অঙ্গ। এবার মোট ১৫টি ছবি স্বর্ণময়ূর ও অন্যান্য পুরস্কারের জন্য প্রতিযোগিতায় মুখোমুখি হবে।
আন্তর্জাতিক চলচ্চিত্র প্রতিযোগিতার কল্পকাহিনীমূলক বিভাগে যে ১৫টি ছবি প্রতিদ্বন্দ্বিতায় রয়েছে, সেগুলি হল -
১) দ্য ডোমেন 
২) ইনটু দ্য ডার্কনেশ 
৩) ফ্রেব্রুয়ারী 
৪) মাই বেস্ট পার্ট 
৫) আই নেভার ক্রাই 
৬) ল্য ভেরোনিকা 
৭) লাইট ফর দ্য ইউথ 
৮) রেড মুন টাইড 
৯) ড্রীম অ্যাবাউট সোহরাব 
১০) দ্য ডগস্ ডিড নট্ স্লিপ লাস্ট নাইট 
১১) দ্য সাইলেন্স ফরেস্ট 
১২) দ্য ফরগটন 
১৩) ব্রিজ 
১৪) এ ডগ এন্ড হিজ ম্যান 
১৫) থায়েণ 
এই ১৫টি চলচ্চিত্র নিম্নলিখিত বিভাগে প্রতিযোগিতায় থাকবে :
১) সেরা ছবি  – পুরস্কার স্বরূপ নির্দেশক এবং প্রযোজককে সমানভাবে ৪০ লক্ষ টাকা নগদ পুরস্কার দেওয়া হবে। নগদ পুরস্কার সহ ছবির পরিচালক পাবেন স্বর্ণমূয়র এবং একটি মানপত্র। ছবির প্রযোজক পাবেন, নগদ পুরস্কার সহ মানপত্র।
২) সেরা নির্দেশক – পুরস্কার হিসেবে দেওয়া হবে, রৌপ্যময়ূর, মানপত্র এবং নগদ ১৫ লক্ষ টাকা।
৩) সেরা অভিনেতা – পুরস্কার স্বরূপ পাবেন রৌপ্যময়ূর, মানপত্র এবং নগদ ১০ লক্ষ টাকা পুরস্কার।
৪) সেরা অভিনেত্রী - পুরস্কার স্বরূপ পাবেন রৌপ্যময়ূর, মানপত্র এবং নগদ ১০ লক্ষ টাকা পুরস্কার।
৫) বিশেষ জুরি পুরস্কার – পুরস্কার স্বরূপ দেওয়া হবে, রৌপ্যময়ূর, মানপত্র এবং নগদ ১৫ লক্ষ টাকা।
এই পুরস্কার যদি কোনো চলচ্চিত্রকে দেওয়া হয়ে থাকে, তাহলে সেই ছবির নির্দেশককে পুরস্কৃত করা হয়।
অর্থমন্ত্রক
পরবর্তী পণ্য ও পরিষেবা কর  পর্ষদ বৈঠকে আগস্ট, ২০১৭ থেকে জানুয়ারি, ২০২০ পর্যন্ত জিএসটি-র লেট ফি বিষয়ে আলোচনা করা হবে
নয়াদিল্লি, ১ জুন, ২০২০
জিএসটিআর-৩বি রিটার্ন দাখিল করার ক্ষেত্রে প্রযোজ্য লেট ফি মকুব করার বিষয়ে সরকারের বেশ কিছু ট্যুইট লক্ষ্য করা গিয়েছে। পণ্য ও পরিষেবা কর -এর ক্ষেত্রে ২০১৭-র আগস্ট থেকে শুরু করে যে রিটার্ন দাখিল করা হয়েছিল তার জন্য লেট ফি মকুব করার দাবি জোড়ালো হচ্ছিল।
এটি লক্ষ্য করা গেছে যে কোভিড-১৯-এর ফলে উদ্ভূত বর্তমান পরিস্থিতিতে ৫ কোটি টাকারও কম লেনদেনে থাকা ক্ষুদ্র ব্যবসায়ীদের সহায়তার জন্য কেন্দ্রীয় অর্থমন্ত্রী শ্রীমতী নির্মলা সীতারমন ইতিমধ্যেই ২০২০ সালের ফেব্রুয়ারি, মার্চ, এপ্রিল, মে ও জুন মাস পর্যন্ত জিএসটি রিটার্ন দাখিলের সময়সীমা বাড়ানোর কথা ঘোষণা করেছিলেন। এই সময়ের জন্য কোন লেট ফি নেওয়া হবে না। ২০১৭ সালের আগস্ট থেকে ২০২০ সালের জানুয়ারি পর্যন্ত বাকি সময়ে লেট ফি মকুব করার জন্য বর্তমানে বেশ কিছু অনুরোধ আসছে। করদাতারা যাতে সময়মতো রিটার্ন দাখিল করেন সেটি সুনিশ্চিত করার জন্যই লেট ফি-র সংস্থান রাখা হয়েছে। জিএসটি সম্পর্কিত সমস্ত সিদ্ধান্তই জিএসটি পর্ষদ রাজ্য ও কেন্দ্রের সঙ্গে পারস্পরিক আলোচনার মাধ্যমে সিদ্ধান্ত নিয়ে থাকে। কেন্দ্রীয় সরকারের পক্ষে একতরফাভাবে এই লেট ফি-র বিষয়ে সিদ্ধান্ত গ্রহণ মোটেই সম্ভব নয়। তাই জিএসটি পর্ষদের পরবর্তী বৈঠকে এই লেট ফি-র বিষয়টি নিয়ে আলোচনা করা হবে।
CG/SS/DM
(Visitor Counter : 140
বিজ্ঞানওপ্রযুক্তিমন্ত্রক
দেবস্থল অপটিকাল টেলিস্কোপে সম্পূর্ণ দেশীয় প্রযুক্তিতে নির্মিত স্পেকট্রোগ্রাফ মহাকাশে অনেক দূরের আবছা আলোকেও চিহ্নিত করতে পারবে
নয়াদিল্লী, ৩ মার্চ, ২০২১
ভারতীয় বিজ্ঞানীরা সম্পূর্ণ দেশীয় প্রযুক্তিতে কম খরচে একটি অপটিকাল স্পেকট্রোগ্রাফ তৈরি করেছেন যেটি মহাকাশে দূরের ছায়াপথ থেকে আসা আবছা আলোকে শনাক্ত করতে পারবে। এছাড়া বিশালাকৃতি কৃষ্ণগহ্বর এবং হাজার হাজার আলোকবর্ষ দূরে থাকা মহাজাগতিক বিস্ফোরণের থেকে সৃষ্ট আলোক তরঙ্গকে এই স্পেকট্রোগ্রাফের সাহায্যে দেখা যাবে।
অ্যারিস-দেবস্থল ফেন্ট অবজেক্ট স্পেকট্রোগ্রাফ অ্যান্ড ক্যামেরা  নামের এই দেশীয় প্রযুক্তির স্পেকট্রোগ্রাফটি কেন্দ্রীয় বিজ্ঞান ও প্রযুক্তি দপ্তরের স্বায়ত্ব শাসিত সংস্থা নৈনিতালের আর্যভট্ট রিসার্চ ইন্সটিটিউট অফ অবজারভেশনাল সায়েন্সেস  তৈরি করেছে। এত দিন এই ধরণের স্পেকট্রোস্কোপ বিদেশ থেকে আনা হত, যেটি যথেষ্ট ব্যয়বহুল। অ্যারিসের বিজ্ঞানীদের উদ্ভাবিত স্পেকট্রোস্কোপটি, আমদানি করা স্পেকট্রোস্কোপের থেকে যথেষ্ট সস্তা। যেই আলোর উৎস থেকে প্রতি সেকেন্ডে একটি করে ফোটন নিঃসৃত হয়, সেটিকে এডিএফওএসসি সহজেই শনাক্ত করতে পারে।
জ্যোতির্বিজ্ঞানে ব্যবহৃত দেশে যত গুলি স্পেকট্রোগ্রাফ রয়েছে এডিএফওএসসি তার মধ্যে সর্ববৃহৎ। ৩.৬ মিটার দীর্ঘ দেবস্থল অপটিকাল টেলিস্কোপে এই স্পেকট্রোস্কোপ সফলভাবে কাজ করছে। উত্তরাখন্ডের নৈনিতালে অবস্থিত এই স্পেকট্রোস্কোপ শুধু ভারতেরই নয় এশিয়ার মধ্যে সর্ববৃহৎ।
অ্যারিসের নির্দেশক অধ্যাপক দীপঙ্কর বন্দ্যোপাধ্যায় বলেছেন, জ্যোতির্বিদ্যা ও জ্যোতির্বিজ্ঞানে আত্মনির্ভর হয়ে ওঠার ক্ষেত্রে এডিএফওএসসি তৈরি একটি গুরুত্বপূর্ণ পদক্ষেপ।
ভারতীয় মহাকাশ গবেষণা সংস্থা  সহ কিছু অতি ক্ষুদ্র, ক্ষুদ্র ও মাঝারি শিল্পোদ্যোগী সংস্থার সহযোগিতায় বিভিন্ন রাষ্ট্রায়ত্ত্ব সংস্থা এই স্পেকট্রোস্কোপ তৈরি করেছে। ৩.৬ মিটার দীর্ঘ দেবস্থল টেলিস্কোপে ভবিষ্যতেও স্পেকট্রো-পোলারিমিটার এবং উচ্চবর্ণালী সংক্রান্ত বিশ্লেষণক্ষম জটিল সরঞ্জাম তৈরির পরিকল্পনা করা হচ্ছে।
সড়কপরিবহণওমহাসড়কমন্ত্রক
শ্রী গড়করি মণিপুরে ১৩টি মহাসড়ক প্রকল্পের শিলান্যাস ও ১টি সুরক্ষা কর্মসূচির সূচনা করেছেন; উত্তর-পূর্বের রাজ্যগুলির জন্য একাধিক উন্নয়নমূলক পদক্ষেপের কথাও তিনি ঘোষণা করেছেন
নয়াদিল্লি, ১৭ অগাস্ট, ২০২০
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি আজ ভিডিও কনফারেন্সের মাধ্যমে মণিপুরে ১৩টি মহাসড়ক প্রকল্পের শিলান্যাস ও ১টি সড়ক সুরক্ষা কর্মসূচির সূচনা করেছেন। এই উপলক্ষে রাজ্যের মুখ্যমন্ত্রী শ্রী এন বীরেন সিং, উত্তর-পূর্বাঞ্চল উন্নয়ন বিষয়ক মন্ত্রী ডঃ জিতেন্দ্র সিং রাজ্যের একাধিক মন্ত্রী, সাংসদ, বিধায়ক এবং সরকারের উচ্চ পদস্থ আধিকারিকরা উপস্থিত ছিলেন।
এই প্রকল্পগুলির মধ্যে ৩ হাজার কোটি টাকার ৩১৬ কিলোমিটার দীর্ঘ সড়ক নির্মিত হবে। এর ফলে, মণিপুরের সার্বিক উন্নয়ন আরও ত্বরান্বিত হবে এবং যোগাযোগ ব্যবস্থার পাশাপাশি, আর্থিক কর্মকান্ড বৃদ্ধি পাবে।
এই উপলক্ষে শ্রী গড়করি বলেন, উত্তর-পূর্বে পরিকাঠামো ক্ষেত্রের উন্নয়নে প্রধানমন্ত্রীর পরিকল্পনার সঙ্গে সঙ্গতি রেখে তাঁর মন্ত্রক এই অঞ্চলের জন্য একাধিক প্রকল্প গ্রহণ করেছে। রাজ্যে অদূর ভবিষ্যতে আরও সড়ক প্রকল্প রূপায়ণের বিষয়ে শ্রী গড়করি আশ্বাস দেন। তিনি জানান, ইম্ফলে একটি উড়ালপুল তৈরির জন্য বিস্তারিত প্রকল্প রিপোর্ট চূড়ান্ত করা হচ্ছে এবং ২-৩ মাসের মধ্যে প্রকল্পের কাজ শুরু হবে।
শ্রী গড়করি জমি অধিগ্রহণের কাজ ত্বরান্বিত করার জন্য মুখ্যমন্ত্রীর প্রতি আবেদন জানিয়ে বলেন, এই কাজ দ্রুত সম্পন্ন হলে সড়ক প্রকল্পগুলির কাজে গতি আসবে। কেন্দ্রীয় সড়ক তহবিল প্রসঙ্গে শ্রী গড়করি রাজ্যকে প্রায় ২৫০ কোটি টাকা অতিরিক্ত তহবিল সংস্থানের আশ্বাস দেন।
রাজ্যে কর্মসংস্থান, আর্থিক কর্মকান্ড বাড়ানোর ক্ষেত্রে ক্ষুদ্র ও মাঝারি শিল্প ক্ষেত্রের ভূমিকার কথা উল্লেখ করে শ্রী গড়করি জানান, সম্প্রতি ক্ষুদ্র ও মাঝারি শিল্প সংস্থাগুলির সংজ্ঞায় যে পরিবর্তন আনা হয়েছে, তার ফলে হস্তশিল্প, তাঁতশিল্প, মধু সংগ্রহ প্রভৃতি ক্ষেত্রে কর্মসংস্থান বৃদ্ধির পাশাপাশি, বিপণনের সুবিধা আরও প্রসারিত হবে।
এই উপলক্ষে উত্তর-পূর্বাঞ্চল উন্নয়ন প্রতিমন্ত্রী ডঃ জিতেন্দ্র সিং বলেন, আজকের এই অনুষ্ঠান উত্তর-পূর্বাঞ্চলের কাছে ৩টি গুরুত্বপূর্ণ বার্তা পৌঁছে দিচ্ছে। এই অঞ্চল সরকারের কাছে সর্বদাই অগ্রাধিকার পেয়ে থাকে, এজন্যই সমস্ত বাধা-বিপত্তি সত্ত্বেও বিভিন্ন পরিকাঠামো উন্নয়নমূলক প্রকল্পের কাজ এগিয়ে চলেছে।
(CG/BD/SB